भाजपा ने बिहार और दिल्ली समेत 4 राज्यों में नए अध्यक्ष बनाए, जानें किसको मिली जिम्मेदारी
भाजपा के राष्ट्रीय अध्यक्ष जेपी नड्डा ने बिहार, दिल्ली, राजस्थान और ओडिशा में नए प्रदेश अध्यक्षों की है। बिहार में सम्राट चौधरी, दिल्ली में वीरेंद्र सचदेवा, राजस्थान में सीपी जोशी और ओडिशा में मनमोहन को प्रदेश भाजपा की कमान सौंपी गई है। इन चारों राज्यों में भाजपा सत्ता से बाहर है। दिल्ली में निगम चुनाव हारने के बाद प्रदेश अध्यक्ष आदेश गुप्ता ने इस्तीफा दे दिया था, वहीं राजस्थान और ओडिशा में विधानसभा चुनाव होने हैं।
प्रदेश में अध्यक्षों का कितना है प्रभाव?
दिल्ली में वीरेंद्र सचदेवा की संगठनात्मक पकड़ मजबूत बताई जाती है। वह जिला, मंडल और प्रदेश कार्यकारी अध्यक्ष रह चुके हैं। बिहार में सम्राट चौधरी कुशवाहा बिरादरी से हैं। वह उपाध्यक्ष पद पर रह चुके हैं। सम्राट ने RJD से सियासी सफर शुरू किया था। राजस्थान में सीपी जोशी राजनेता, भवन निर्माता और किसान भी हैं। वह चित्तौड़गढ़ सीट से 2014 से भाजपा सांसद हैं। ओडिशा में मनमोहन समाल को जिम्मेदारी देकर भाजपा वहां अपनी पकड़ मजबूत करना चाहती है।